《经锄》
宋代·陈藻

两间陋屋牖经锄，经是心明锄是蔬。
种果始初花可玩，绕墙藤是实堪储。
若能栖止身为凤，何必奔驰食要鱼。
人见此间无五亩，谁知艺圃本宽舒。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。